CELEX: C2007/140/33
Language: hu
Date: 2007-06-23 00:00:00
Title: T-271/04. sz. ügy: Az Elsőfokú Bíróság 2007. május 8-i ítélete – Citymo kontra Bizottság ( Szerződésen alapuló felelősség – Választottbírósági kikötés – Bérleti szerződés – Elfogadhatatlanság – Szerződésen kívüli felelősség – Szerződéskötést megelőző tárgyalások – Jogellenességi kifogás – Jogos bizalom – Jóhiszeműség – Joggal való visszaélés – Vagyoni kár – Lehetőség elvesztése )

23.6.2007   
            
            
               HU
            
            
               Az Európai Unió Hivatalos Lapja
            
            
               C 140/20
            
         Az Elsőfokú Bíróság 2007. május 8-i ítélete – Citymo kontra Bizottság
   (T-271/04. sz. ügy) (1)
   
   („Szerződésen alapuló felelősség - Választottbírósági kikötés - Bérleti szerződés - Elfogadhatatlanság - Szerződésen kívüli felelősség - Szerződéskötést megelőző tárgyalások - Jogellenességi kifogás - Jogos bizalom - Jóhiszeműség - Joggal való visszaélés - Vagyoni kár - Lehetőség elvesztése’)
   (2007/C 140/33)
   Az eljárás nyelve: francia
   Felek
   
      Felperes: Citymo SA (Brüsszel, Belgium) (képviselik: P. Van Ommeslaghe, I. Heenen és P.-M. Louis ügyvédek)
   
      Alperes: az Európai Közösségek Bizottsága (képviselik: L. Parpala és E. Manhaeve meghatalmazottak, segítőik: D. Philippe és M. Gouden ügyvédek)
   Az ügy tárgya
   Elsődlegesen szerződésen alapuló felelősség megállapítása iránti kereset, melynek célja a Bizottság arra való kötelezése, hogy fizessen a felperesnek kártérítést a felperes és a Bizottság által képviselt Európai Közösség között állítólagosan létrejött szerződés felmondásáért, másodlagosan szerződésen kívüli felelősség megállapítása iránti kereset, melynek célja a felperest a Bizottság e bérleti szerződés megkötését megelőző tárgyalások megszüntetéséről szóló határozata folytán ért kár megtérítése
   Az ítélet rendelkező része
   
               1)
            
            
               Az Elsőfokú Bíróság kötelezi a Bizottságot, fizessen a felperesnek 20 000 eurót, a jelen ítélet kihirdetésétől a tényleges teljesítésig az Európai Központi Bank fő refinanszírozási műveletekre megállapított évi kamatlábához képest két százalékponttal növelt mértékű – de legfeljebb 6 % – évi késedelmi kamattal megnövelve.
            
         
               2)
            
            
               Az Elsőfokú Bíróság a keresetet ezt meghaladó részében elutasítja.
            
         
               3)
            
            
               A felek maguk viselik saját költségeiket.
            
         
      (1)  HL C 262., 2004.10.23.